بیرلشمیش میللت‌لر تشکیلاتی‌نین عمومی مجلیسینده قوزیی کره-نی اؤلکه‌دکی اینسان حاق‌لاری‌نین پوزولماسی حال‌لارینا و خالقین چتین ایقتیصادی شرط‌لر آلتیندا سوردوگو حیاتا رغما نوکلئر سلاحی ایله سیلاحلانما سعی‌لرینه گؤره قینادی.
ژاپونیا و آوروپا بیرلیگی اؤلکه‌لری‌نین تکلیفی ایله عمومی ایجلاسیندا گونده‌لیگینه سالینا‌راق قبول ائدیلن قطعنامه لاییحه‌سینده قوزیی کره-ده 10 میلیون اینسانین کیفایت قدر قیدالانمادیغینی و اونلارین خرونیکی و کسکین آریقلاما نیسبت‌لری‌نین قبول ائدیله بیلمز سویه‌لرده اولدوغو بیلدیریلیر.
قطعنامه ده پیونگ یانگ رهبرلیگی‌نین بو شرط‌لر آلتیندا قایناق‌لارینی خالقی‌نین ریفاهی اوچون ایستیفاده ائتمک عوضینه نوکلئر سلاحی و راکت پروقرام‌لارینا صرف ائتدیگی وورغولانیر.
دیگر طرف‌دن، قطعنامه ده اؤلکه‌ده اینسان حاق‌لاری‌نین سیستماتیک شکیلده پوزولماسینا دا دقت چکیلیر.
آرا‌لاریندا روسیا، چین، کوبا، ونزوئلا اولان بیر قروپ اؤلکه قطعنامه لاییحه‌سی‌نین علیهینه سس وئردی.
قوزیی کره-نین بمت -دکی سفیری کیم سونگ قطعنامه ده کی اتهام‌لاری قطعی شکیلده رد ائتدی، اونو سیاسی سوی-قصد کیمی سجیه‌لندیرن کیم ژاپونیانین کره یاریم آداسینداکی باریش آتموسفرینی داغیتماغا چالیشدیغینی سؤیله‌دی.
قوزیی کره لیدری کیم جونگ اون بو ایلین اولینده باریش اوچون گونئی یه زیتون بوداغی اوزاتماسی ایله کره  یاریماداسیندا باریش روزگارلاری اسمه‌یه باشلامیشدی.
کیم جنوبی کره-نین دؤولت باشچی‌سی ون جه ‌این ایله 27 آوریل ده ایکی اؤلکه سرحدین‌دکی "پانمونژوم آتشکس کندی"نده گؤروشموشدو.
گؤروشون سونوندا بیرگه بیانات قبول ائدیلمیشدی. بیاناتدا کره یاریم آداسی‌نین نوکلئر سیلاح لاریندان‌ تامامیله تمیزلنمه‌سی و موجود آتشکه‌سین قالیجی باریش موقاویله‌سینه چئویریلمه‌سی اوچون دانیشیق‌لارا باشلاماق باره‌ده راضی‌لیق الده ائدیلدیگی بیلدیریلمیشدی.
